**ა(ა)იპ „ ონის მუნიციპალიტეტის საფეხბურთო სკოლა მამისონი“**

**ა(ა)იპ ონის მუნიციპალიტეტის საფეხბურთო სკოლა მამისონის 2021**

 **წლის ანგარიში.**

ა(ა)იპ ონის მუნიციპალიტეტის საფეხბურთო სკოლა მამისონი მოსახლეობას სთავაზობს სპორტული სახის მომსახურებას ფეხბურთის სფეროში, სკოლის მიზანია: მუნიციპალიტეტის ტერიტორიაზე მცხოვრებ ბავშვებსა და მოზარდებში ჯანსაღი ცხოვრების წესის დანერგვა და მისი პროპაგანდა, ფეხბურთის განვითარება და პოპულარიზაცია, ბავშვთა და მოზარდთა მაქსიმალური რაოდენობის ჩაბმა და დაოსტატება, ძირითადი გუნდისა და საქართველოს ნაკრები გუნდებისთვის მოთამაშეების მომზადება, ინტელექტუალური და საფეხბურთო განათლების დონის ამაღლება, საერთაშორისო და საქართველოს ფეხბურთის ფედერაციის ეგიდით საფეხბურთო ტურნირებში მონაწილეობის მიღება, ინფრასტრუქტურის მოწესრიგება-განვითარება უეფას და საქართველოს ფეხბურთის ფედერაციის ლიცენზირების მინიმალური მოთხოვნების შესაბამისად. საფეხბურთო სკოლაში ფუნქციონირებს ფეხბურთის ორი ჯგუფი, ერთი არის მოსამზადებელი, მეორე კი სასწავლო საწვრთნელი. ფეხბურთში ჩართულია სულ 48 ბავშვი, რომლებიც მონაწილეობას ღებულობენ როგორც მუნიციპალურ, ასევე ქვეყნის მაშტაბით გამართულ სხვადასხვა სპორტულ ღონიძიებებსა და ტურნირებში. სკოლაში დასაქმებულია 9 თანამშრომელი, მეცადინეობას ატარებს ორი ლიცენზირებული მწვრთნელი, რომლებსაც აქვთ UEFA-ს B კატეგორიის ლიცენზია და UEFA -ს C კატეგორიის ლიცენზია.

 ა(ა)იპ ონის მუნიციპალიტეტის საფეხბურთო სკოლა მამისონი ცალკე ჩამოყალიბდა და ფუნქციონირებს 2021 წლის აგვისტოს თვიდან და ბიუჯეტი შეადგენს 30,779 (ოცდაათიათას შვიდასსამოცდაცხრამეტი) ლარს. 2021 წელს საფეხბურთო სკოლა მამისონმა, მუშაობა გასწია, წინასწარ შედგენილი სპორტული ღონისძიებების გეგმით და დამტკიცებილი ბიუჯეტის შესაბამისად. თანხები ძირითადად ხმარდება მერიის მიერ უზუფრუქტით გადმოცემული სპორტული მოედნის მოვლას, ასევე გასახდელების და საშხაპეების მოვლა-პატრონობას, თანამშრომლების ხელფასებს, ღონისძიებებისა და ტურნირების ჩატარებას, სპორტული უნიფორმების შეძენას,მცირეფასიანი საოფისე ტექნიკის და ინვენტარის შეძენას, კომუნალურებს, საკანცელარიო და სან.ჰიგიენურ მასალებს. სკოლა სისტემეტიურად მონაწილეობას იღებს დასავლეთ საქართველოს და რეგიონალური ფედარაციის მიერ დაგეგმილ ჩემპიონატებში, თუმცა მიმდინარე წელ ვერ მოხერხდა ყველა ჩემპიონატში მონაწილეობის მიღება ქვეყანაში შექმნილი ეპიდ.ვითარებიდან გამომდინარე. სკოლაში შექმნილია მწვრთნელთა საბჭო, რომელიც სისტემატიურად იხილავს სკოლის საჭირო საკითხებს თვეში ერთხელ. 2022 წელს იგეგმება მწვრთნელების გადამზადება და კვალიფიკაციის ამაღლება, ასევე სამომავლოდ იგეგმება ბიზნესმენებისა და ადგილობრივი მერიის ხელშეწყობით ჩამოყალიბდეს საქართველოს ჩემპიონატში მონაწილე მინი ფეხბურთის გუნდი. რადგან სკოლას არ აქვს საოფისე ფართი, თანამშრომლები განთავსებული არიან სპორტული მოედნის გასახდელში და სათანადო პირობებში შეუძლებელია დაკისრებული მოვალეობების შესრულება.

 2021 წელი ნაწილობრივ წარუმატებელი იყო ქვეყანაში შექმნილი ეპიდემიოლოგიური ვითარების გამო. ვიმედოვნებთ 2022 წელს ყველა დაგეგმილ ღონისძიებაში წარმატებით იასპარეზებენ სკოლის აღსაზრდელები.

პატივისცემით,

ა(ა)იპ ,,ონის მუნიციპალიტეტის საფეხბურთო სკოლა მამისონის “

დირექტორი: ერმილე ჩიტალაძე

 20,12,2021 წელი